stanford-oval/wikipedia huggingface dataset:
เจ้าหญิงคาราบู

| เมรี เบเคอร์ |
| --- | --- |
ภาพ "เจ้าหญิงคาราบู" โดย เอ็น. แบรนไวต์
เกิด: เมรี วิลล์ค็อกส์ 11 พฤศจิกายน ค.ศ. 1792(1792-11-11) (ตามคำกล่าวอ้าง) วิทเทอร์ริดจ์ เดวอนเชียร์ อังกฤษ
เสียชีวิต: 24 ธันวาคม ค.ศ. 1864(1864-12-24) (72 ปี) ถนนมิลล์ เบดมินสเตอร์ บริสตอล อังกฤษ
ที่ฝังศพ: สุสานฮีบรอนโรด บริสตอล อังกฤษ
ชื่ออื่น: เจ้าหญิงคาราบู คาราบูเจ้าหญิงแห่งจาวาซู เบเคอร์สเตนต์ เมรี เบอร์เกสส์
อาชีพ: ผู้นำเข้าปลิงดูดเลือด ผู้ปลอมตัวเป็นผู้อื่น
มีชื่อเสียงจาก: แสร้งเป็นเจ้าหญิงคาราบู
ถูกกล่าวหา: เป็นผู้จรจัด  ปลอมตัวเป็นผู้อื่น
รับโทษ: จำคุก
สถานะทางคดี: ได้รับอภัยโทษ
คู่สมรส: ริชาร์ด เบเคอร์ (สมรส 1828)
บุตร: เมรี แอนน์ เบเคอร์ (บุตรหญิง) (ค.ศ. 1829–1900)
บิดามารดา: โทมัส วิลล์ค็อกส์ (บิดา) เมรี เบอร์เกสส์ (มารดา)
เมรี เบเคอร์ (11 พฤศจิกายน ค.ศ. 1792 (ตามคำกล่าวอ้าง) ที่วิทเทอริดจ์ เดวอนเชียร์ อังกฤษ – 24 ธันวาคม ค.ศ. 1864 ที่บริสตอล อังกฤษ) ชื่อสกุลก่อนสมรสว่า วิลล์ค็อกส์ เป็นชาวอังกฤษซึ่งอ้างตนเป็นเจ้าหญิงคาราบู โดยแสร้งว่ามาจากอาณาจักรบนเกาะอันห่างไกลแห่งหนึ่ง และหลอกลวงชาวเมืองในเกาะบริเตนอยู่หลายเดือน
ประวัติ > ชีวิตในภายหลัง

ในเดือนกันยายน ค.ศ. 1828 ปรากฏว่าเธอใช้ชีวิตอย่างหญิงม่ายอยู่ในเขตเบดมินสเตอร์ เทศมณฑลซัมเมอร์เซต โดยใช้ชื่อว่า เมรี เบอร์เกสส์ (ซึ่งที่จริงแล้วเป็นชื่อญาติผู้หนึ่งของเธอ) ณ ที่นั้นเธอสมรสกับริชาร์ด เบเคอร์ และในราว ค.ศ. 1829 ก็มีบุตรหญิงด้วยกันชื่อ เมรี แอนน์ ครั้น ค.ศ. 1839 มีข่าวว่าเธอขายปลิงดูดเลือดให้แก่โรงพยาบาลผู้ป่วยบริสตอล ต่อมาในวันที่ 24 ธันวาคม ค.ศ. 1864 เธอเสียชีวิตเพราะหกล้ม ศพเธอฝังไว้ที่สุสานฮีบรอนโรดในเมืองบริสตอล บุตรสาวของเธอสืบทอดธุรกิจต่อ โดยอาศัยลำพังอยู่ในเขตเบดมินสเตอร์นั้น ณ บ้านหลังหนึ่งซึ่งมากไปด้วยแมว จนกระทั่งเสียชีวิตเพราะอัคคีภัยในเดือนกุมภาพันธ์ ค.ศ. 1900
ในวัฒนธรรมประชานิยม > ภาพยนตร์

ไมเคิล ออสติน และจอห์น เวลส์ เขียนบทภาพยนตร์ชีวประวัติเรื่อง พรินเซสคาราบู โดยมีฟีบี เคตส์ แสดงเป็นเจ้าหญิงคาราบู เผยแพร่ใน ค.ศ. 1994 ได้เสียงวิจารณ์ระคนกัน
ในวัฒนธรรมประชานิยม > วรรณกรรม

แคเทอรีน จอห์นสัน ประพันธ์นวนิยายเรื่อง เดอะคิวเรียสเทลออฟพรินเซสคาราบู เผยแพร่ใน ค.ศ. 2015
ในวัฒนธรรมประชานิยม > ละครเวที

เรื่องราวเจ้าหญิงคาราบูได้รับการดัดแปลงเป็นละครเวทีหลายเรื่อง ซึ่งรวมถึงเรื่อง คาราบู เผยแพร่ใน ค.ศ. 2004 ลอรา เบแนนตี และเรื่อง พรินเซสคาราบู เผยแพร่ใน ค.ศ. 2016 เป็นละครเพลงเต็มรูปแบบ
ในวัฒนธรรมประชานิยม > การ์ตูน

แอนทวน โอซานาม และจูเลีย แบกซ์ นำเรื่องราวเจ้าหญิงคาราบูมาเขียนเป็นการ์ตูนเรื่อง พรินเซสคาราบู เผยแพร่ใน ค.ศ. 2016
ภาพ "เจ้าหญิงคาราบู" โดย เอ็ดเวิร์ด เบิร์ด (ค.ศ. 1817)
อักขระของชาวเกาะจาวาซู ตามที่เธอระบุ
เนเบตติยูเนท

เนเบตติยูเนท (พระนามมีความหมายว่า "สตรีแห่งเดนเดร่า" พระนามของเทพีฮาเธอร์) เป็นเจ้าหญิงของราชวงศ์สิบแปดแห่งอียิปต์โบราณของฟาโรห์ทุตโมสที่สามกับพระมเหสีแฮตเชปซุต-เมริทเร
พระองค์เป็นหนึ่งในหกของพระราชโอรสและธิดาที่รู้จักของฟาโรห์ทุตโมสที่สามกับพระมเหสีแฮตเชปซุต-เมริทเร พี่น้องของพระองค์คือฟาโรห์อเมนโฮเทปที่สอง เจ้าชายเมนเคปเปอร์เร และเจ้าหญิงเมริทอามุน, เจ้าหญิงเมริทอามุน D และเจ้าหญิงไอเซท D พระองค์ปรากฎอยู่ในภาพสลักร่วมกับพระเชษฐา พระเชษฐาภคินีและพระขนิษฐาของพระองค์ บนรูปปั้นของพระอัยยิกานามว่า ฮุย ของพระองค์ (ตอนนี้ในพิพิธภัณฑ์บริติช)
เบ้งเจียด

ตัวละครสมมติในนวนิยายสามก๊ก
เบ้งเจียด  มีชื่อในภาษาจีนกลางว่า เมิ่ง เจี๋ย (จีน: 孟節; พินอิน: Mèng Jié) เป็นตัวละครในนวนิยายอิงประวัติศาสตร์จีนเรื่องสามก๊กในศตวรรษที่ 14 เป็นพี่ชายของเบ้งเฮ็กผู้เป็นกษัตริย์ของชนเผ่าลำมัน
เบ้งเจียดเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยายสามก๊ก

เบ้งเจียดปรากฏเป็นตัวละครในนวนิยายสามก๊กตอนที่ 89 เบ้งเจียดเป็นพี่ชายของเบ้งเฮ็กผู้เป็นมันอ๋อง (蠻王 หมานหวาง) หรือกษัตริย์ของชนเผ่าลำมัน (南蠻 หนานหมาน) กับเบ้งฮิวที่เป็นน้องชายอีกคน เบ้งเจียดไม่พอใจที่เบ้งเฮ็กและเบ้งฮิวน้องชายทั้งสองคนเป็นคนหยาบช้า เบ้งเจียดจึงปลีกตัวไปอาศัยอย่างสันโดษริมธารน้ำบั้นอั๋น (萬安 ว่านอัน) เป็นที่รู้จักในนามว่า "ผู้เร้นกายแห่งบั้นอั๋น" (万安隐者 ว่านอันอิ๋นเจ่อ) คอยช่วยเหลือคนที่เกิดอาการพิษจากน้ำพุพิษเป็นเวลาหลายปี
เมื่อทัพจ๊กก๊กนำโดยจูกัดเหลียงยกทัพมุ่งไปยังถ้ำอิมตองสัน (禿龍洞 ทูหลงต้ง) เบ้งเจียดได้พบกับจูกัดเหลียงและช่วยรักษาทหารที่เกิดอาการพิษจากการดื่มน้ำพุพิษ เบ้งเจียดยังช่วยขงเบ้งโดยได้บอกวิธีการในการป้องกันตัวจากน้ำพุพิษและหมอกพิษนอกถ้ำอิมตองสัน และให้ทหารจ๊กก๊กอมใบหุยเหียบ (薤葉芸香 เซี่ยเย่อยฺหวินเซียง) ไว้ในปากเพื่อป้องกันไข้ป่า
ดูเพิ่ม

รายชื่อบุคคลในยุคสามก๊ก
รายชื่อตัวละครสมมติในยุคสามก๊ก
เบ้งฮิว

ตัวละครสมมติในนวนิยายสามก๊ก
เบ้งฮิว มีชื่อในภาษาจีนกลางว่า เมิ่ง โยว (จีน: 孟優; พินอิน: Mèng Yōu) เป็นตัวละครในนวนิยายอิงประวัติศาสตร์จีนเรื่องสามก๊กในศตวรรษที่ 14 เป็นน้องชายของเบ้งเฮ็กผู้เป็นกษัตริย์ของชนเผ่าลำมัน
เบ้งฮิวเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยายสามก๊ก

เบ้งฮิวปรากฏเป็นตัวละครในนวนิยายสามก๊กระหว่างตอนที่ 88 ถึงตอนที่ 90 เบ้งฮิวเป็นน้องชายของเบ้งเฮ็กผู้เป็นมันอ๋อง (蠻王 หมานหวาง) หรือกษัตริย์ของชนเผ่าลำมัน (南蠻 หนานหมาน) เบ้งฮิวเริ่มมีบทบาทหลังเบ้งเฮ็กถูกจูกัดเหลียงจับและปล่อยตัวเป็นครั้งที่สอง เบ้งเฮ็กใช้แผนลวงจับตัวจูกัดเหลียง โดยให้เบ้งฮิวพร้อมด้วยลชาวลำมันร้อยกว่าคนนำทรัพย์สินของมีค่าไปมอบให้จูกัดเหลียงทำทีเป็นยอมสวามิภักดิ์ และให้เบ้งฮิวอยู่ภายในค่ายจ๊กก๊กคอยประสานกับเบ้งเฮ็กที่จะโจมตีจากภายนอก แต่จูกัดเหลียงรู้เท่าทันแผนการจึงซ้อนแผนด้วยการวางยาเบื่อในอาหารที่ให้เบ้งฮิวและคนของเบ้งฮิวกินจนไม่ได้สติ เบ้งเฮ็กจึงต้องกลถูกจูกัดเหลียงจับตัวเป็นครั้งที่ 3 พร้อมกับเบ้งฮิว แต่จูกัดเหลียงก็ให้ปล่อยตัวเบ้งเฮ็กและเบ้งฮิวไป
ภายหลังจากเบ้งเฮ็กและเบ้งฮิวถูกจูกัดเหลียงจับตัวเป็นครั้งที่ 7 ทั้งสองพี่น้องก็ยอมสวามิภักดิ์ต่อจ๊กก๊ก
ดูเพิ่ม

รายชื่อบุคคลในยุคสามก๊ก
รายชื่อตัวละครสมมติในยุคสามก๊ก
เอนเกลส์ (แคว้นซาราตอฟ)

| เอนเกลส์ Энгельс |
| --- | --- |
City
   ธง ตราอาร์ม
ที่ตั้งของเอนเกลส์ 
เอนเกลส์ที่ตั้งของเอนเกลส์แสดงแผนที่รัสเซียเอนเกลส์เอนเกลส์ (รัสเซีย)แสดงแผนที่รัสเซีย
พิกัด:  51°30′6″N 46°7′20″E﻿ / ﻿51.50167°N 46.12222°E﻿ / 51.50167; 46.12222
ประเทศ: รัสเซีย
หน่วยองค์ประกอบ: แคว้นซาราตอฟ
สถาปนา: 1747
จัดตั้งเป็นCity: 1914
การปกครอง
 • Mayor: Sergei Gorevsky
ความสูง: 20 เมตร (70 ฟุต)
ประชากร (สำมะโนครัวปี 2010)
 • ทั้งหมด: 202,419 คน
 • อันดับ: 92nd ในปี 2010
สถานะการบริหาร
 • เขตย่อยของ: Engels City Under Oblast Jurisdiction
 • เมืองศูนย์กลางทางการบริหารของ: Engelssky District, Engels City Under Oblast Jurisdiction
สถานะเทศบาล
 • เขตเทศบาล: Engelssky Municipal District
 • ในเมือง: Engels Urban Settlement
 • เมืองศูนย์กลางทางการบริหารของ: Engelssky Municipal District, Engels Urban Settlement
รหัสไปรษณีย์: 413100–413102, 413105–413108, 413110–413119, 413121–413125, 413129
รหัสโทรศัพท์: +7 8453
รหัส OKTMO: 63650101001
เว็บไซต์: www.engels.me
เอนเกลส์ (รัสเซีย: Энгельс, สัทอักษรสากล: [ˈɛnɡʲɪlʲs]) เป็นเมืองในแคว้นซาราตอฟ ประเทศรัสเซีย เมืองตั้งชื่อตามฟรีดริช เองเงิลส์ นักสังคมนิยมชาวเยอรมัน เป็นเมืองท่าบนฝั่งแม่น้ำวอลกา ตรงข้ามกับเมืองซาราตอฟทั้ง 2 เมืองเชื่อมต่อด้วยสะพานที่สร้างขึ้นในปี ค.ศ. 1965 เมืองมีประชากร 202,419 คน
เอนูมาเอลิช

เอนูมาเอลิช (อักษรรูปลิ่มแอกแคด: 𒂊𒉡𒈠𒂊𒇺, อักษรโรมัน: Enūma Eliš, Enuma Elish) เป็นมหากาพย์ที่เล่าถึงการกำเนิดจักรวาลของบาบิโลเนีย ถูกค้นพบในสภาพชิ้นส่วนโดยออสเตน เฮนรี เลอาร์ด นักโบราณคดีชาวอังกฤษจากซากหอสมุดอาชูร์บานิพัลที่เมืองนิเนเวห์ (เมืองโมซูล ประเทศอิรักปัจจุบัน) ในปี ค.ศ. 1849 ต่อมาจอร์จ สมิธ นักอัสซีเรียวิทยาชาวอังกฤษแปลและตีพิมพ์ในปี ค.ศ. 1876 คำว่า "เอนูมาเอลิช" เป็นวลีเปิดเรื่องหมายถึง "เมื่อบนสวรรค์..."
เอนูมาเอลิช มีเนื้อหาประมาณ 1 พันบาท บันทึกเป็นภาษาแอกแคดบนแผ่นดินเหนียว 7 แผ่น แต่ละแผ่นมีเนื้อหาระหว่าง 115–170 บาท จารด้วยอักษรรูปลิ่มซูเมอร์-แอกแคด ลักษณะไม่มีคำคล้องจองและฉันทลักษณ์ แต่เป็นสัมผัสคู่ที่อยู่ในบรรทัดเดียวกันและบางครั้งเป็นบทสี่บาท แม้ว่าจารึกแผ่นที่ 5 ส่วนใหญ่จะยังสูญหาย แต่นักวิชาการสามารถปะติดปะต่อเรื่องราวจน เอนูมาเอลิช มีเนื้อหาเกือบสมบูรณ์ มหากาพย์นี้เป็นหนึ่งในแหล่งข้อมูลสำคัญที่เปิดเผยโลกทัศน์ของบาบิโลเนีย จารึกทั้ง 7 แผ่นบรรยายถึงการกำเนิดเทพเจ้า สงครามระหว่างเทพที่จบลงด้วยชัยชนะของมาร์ดุก การก่อเกิดของจักรวาลและโลก การสร้างมนุษย์เพื่อรับใช้เหล่าทวยเทพและบทสรรเสริญมาร์ดุกขนาดยาว ยังไม่ทราบจุดประสงค์เดิมของ เอนูมาเอลิช แต่พบฉบับที่ใช้ในเทศกาลอะกิตูสมัยซิลูซิด มหากาพย์นี้ยังใช้ในการสร้างความชอบธรรมหรืออำนาจสูงสุดของบาบิโลเนียเหนือเมโสโปเตเมียทั้งหมด เอนูมาเอลิช ฉบับหลังมีการเปลี่ยนมาร์ดุกเป็นอัชชูร์ เทพเจ้าหลักของอัสซีเรีย
พบ เอนูมาเอลิช หลายฉบับจากบาบิโลนและอัสซีเรีย ฉบับที่พบที่หอสมุดอาชูร์บานิพัลมาจากสมัยศตวรรษที่ 7 ก่อนคริสตกาล แต่องค์ประกอบเรื่องอาจย้อนไปไกลถึงสหัสวรรษที่ 2 ก่อนคริสตกาลหรือรัชสมัยพระเจ้าฮัมมูราบีแห่งจักรวรรดิบาบิโลเนียเก่า (1900–1600 ปีก่อนคริสตกาล) ภาพประกอบจากเนื้อหาบางส่วนของ เอนูมาเอลิช มีอายุอย่างน้อยในยุคแคสไซต์ (ประมาณศตวรรษที่ 16–12 ก่อนคริสตกาล)
เบ็นไซเต็ง

| --- | --- |
เบ็นไซเต็ง ปลายคริสต์ศตวรรษที่ 13
ตำแหน่ง: เทพีแห่งความรู้, ความงาม และศิลปะ
จำพวก: เจ็ดเทพเจ้าโชคลาภ
อาวุธ: บิวะ
ศาสนา/ลัทธิ: ลัทธิชินโต, พุทธแบบญี่ปุ่น
ด ค ก
เบ็นไซเต็ง (ญี่ปุ่น: 弁才天,  弁財天; โรมาจิ: Benzaiten) หรือที่เรียกอย่างสั้นว่า เบ็นเต็ง (ญี่ปุ่น: 弁天; โรมาจิ: Benten) เป็นเทพีองค์หนึ่งตามคติพุทธศาสนาแบบญี่ปุ่น เป็นเทพีองค์เดียวกับพระสรัสวดีของคติศาสนาพราหมณ์-ฮินดู
คติการนับถือเบ็นไซเต็ง เกิดขึ้นในช่วงคริสต์ศตวรรษที่ 6-8 ผ่านการแปล สุวรรณประภาสสูตร (Suvarṇa-prabhāsa Sūtra; 金光明経) จากภาษาจีนสู่ญี่ปุ่น โดยเนื้อหาให้พระคัมภีร์ดังกล่าวมีเนื้อหาเกี่ยวกับเบ็นไซเต็ง และยังปรากฏใน สัทธรรมปุณฑรีกสูตร (Saddharma Puṇḍarīka Sūtra; 妙法蓮華経) ที่ปรากฏองค์พร้อมกับเครื่องดนตรีญี่ปุ่นดั้งเดิมที่เรียกว่า บิวะ (琵琶) ต่างกับพระสรัสวดีที่ถือ วีณา
เบ็นไซเต็ง เป็นหนึ่งในเทพแห่งโชคลาภทั้งเจ็ด และเป็นเทพีแห่งกวี อักษรศาสตร์ นาฏกรรม และดนตรี เชื่อกันว่าผู้ใดนับถือเทวีพระองค์นี้ก็จะพบแสงสว่างแห่งปัญญา ในอดีตเกชะนิยมบูชาเบ็นไซเต็งเพราะเชื่อว่าจะทำให้มีความสามารถเชิงระบำรำฟ้อน ส่วนพวกตีนแมวและพวกย่องเบาเองก็นิยมบูชาเทวีพระองค์นี้เช่นกัน เพราะเชื่อว่าเบ็นไซเต็งจะดลบันดาลให้ภารกิจลุล่วงไปด้วยดี
ดูเพิ่ม

รายชื่อเทพเจ้าของญี่ปุ่น
ธรรมบาล
พระสรัสวดี
เทพแห่งโชคลาภทั้งเจ็ด
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เบ็นไซเต็ง
| ด ค กเทพปกรณัมญี่ปุ่น |
| --- | --- | --- |
| ตำราเทพปกรณัม |  โคจิกิ  นิฮนโชกิ  ฟูโดกิ  คูจิกิ  โคโงชูอิ  ฮตสึมาสึตาเอะ  นิฮนเรียวอิกิ  คนจากูโมโนงาตาริชู  ชิงโตชู  บุตสึโซซูอิ  |   |
| เทพปกรณัมการสร้างญี่ปุ่น |  โคโตอามัตสึกามิ  อาเมะ-โนะ-มินากานูชิ  คามิโยะ (คามิโยนานาโยะ)  คูนิอูมิ  คามิอูมิ  อิซานามิ  อิซานางิ  คางุตสึจิ  วาตัตสึมิ  |   |
| เทพปกรณัมทากามางาฮาระ |  อามาเตราซุ  ซูซาโนโอะ  สึกูโยมิ  อาเมะ-โนะ-อูซูเมะ  |   |
| เทพปกรณัมอิซูโมะ |  ยามาตะ โนะ โอโรจิ  ฮาเระแห่งอินาบะ  โอกูนินูชิ  คูนิ-ยูซูริ  โคโตชิโรนูชิ  ทาเกมินากาตะ  |   |
| เทพปกรณัมฮีวงะ |  เท็นซงโคริน  นินิงิ  โคโนฮานาซากูยะ-ฮิเมะ  โฮเดริ  โฮโอริ  โทโยตามะ-ฮิเมะ  อูงายาฟูกิอาเอซุ  |   |
| ยุคมนุษย์ |  จักรพรรดิจิมมุ  ทางิชิมิมิ  เค็ชชิฮาจิได  |   |
| สถานที่ในเทพปกรณัม |  อาขิฮาระ โนะ นากัตสึกูนิ  อามะ-โนะ-อิวาโตะ  เกาะโอโนโงโระ  เน-โนะ-กูนิ  รีวงู-โจ  ทากามางาฮาระ  โยมิ  |   |
| อาวุธในเทพปกรณัม |  อาเมโนนูโฮโกะ  คูซานางิ โนะ สึรูงิ  ทตสึกะ โนะ สึรูงิ  |   |
| บุคคลสำคัญในศาสนาพุทธ |  อามิดาเนียวไร (พระอมิตาภพุทธะ)  ดารูมะ (พระโพธิธรรม)  ห้าตถาคต  |   |
| เจ็ดเทพเจ้าโชคลาภ |  เบ็นไซเต็ง  บิชามงเต็ง  ไดโกกูเต็ง  เอบิซุ  ฟูกูโรกูจุ  โฮเต  จูโรจิง  คิชโชเต็ง  |   |
| สิ่งมีชีวิตในตำนาน |  มังกร  คัปปะ  คิตสึเนะ (ปีศาจจิ้งจอก)  โอนิ  เท็งงุ  โยไก  ยูเร  |   |
| อื่น ๆ |  ชินิงามิ  ศาสนารีวกีว อามามิคิว  ราชวงศ์เท็งซง  เทพปรณัมไอนุ คามุย  คามุย-ฮูจิ  ฮาชินาว-อุก-คามุย  |   |
 เทพชินโต  เทพปรณัมญี่ปุ่นในวัฒนธรรมสมัยนิยม  เทพเจ้าญี่ปุ่น  วัตถุศักดิ์สิทธิ์  ศาสนาญี่ปุ่น 
| ด ค กบุคคลศักดิ์สิทธิ์ในคติพุทธศาสนาแบบญี่ปุ่น |
| --- | --- | --- |
| พระพุทธเจ้า (เนียวไร-บุ) |  พระไวโรจนพุทธะ (ไดนิจิเนียวไร)  พระอโมฆสิทธิพุทธะ (ฟุคุโจะจุเนียวไร)  พระอมิตาภพุทธะ (อะมิดะเนียวไร)  พระอักโษภยพุทธะ (อะชุคุเนียวไร)  พระรัตนสัมภวพุทธะ (ฮชโชเนียวไร)  พระศากยมุนีพุทธเจ้า (ชะคะเนียวไร)  พระไภษัชยคุรุพุทธะ (ยะคุชิเนียวไร)  |  |
| พระโพธิสัตว์ (โบซัตสึ-บุ) |  พระวัชรปารมิตาโพธิสัตว์ (คงโง-ฮะระมิตสึ)  พระวัชรสัตว์ (คงโงสัตตะ)  พระศรีอริยเมตไตรย (มิโระคุ)  พระอวโลกิเตศวรโพธิสัตว์  (คันนง)  พระสมันตภัทรโพธิสัตว์ (ฟุเง็น)  พระมัญชุศรีโพธิสัตว์ (มงจู)  พระมหาประติสารโพธิสัตว์ (ไดซุอิงุ)  พระกษิติครรภโพธิสัตว์ (จิโซ)  พระอากาศครรภโพธิสัตว์ (โคะคุโซ)  พระมหาสถามปราปต์โพธิสัตว์ (เซชิ)  |  |
| วิทยาราช (เมียวโอ-บุ) |  อจละ (ฟุโดเมียวโอ)  วัชรยักษ์ (คงโงะยะฉะเมียวโอ)  กุณฑลี (งุนดะลิเมียวโอ)  ไตรโลกยวิชยะ (โงะซันเซเมียวโอ)  ยมานตกะ (ไดอิโทะคุเมียวโอ)  ราคราช (ไอเซ็นเมียวโอ)  อุจฉุศมะ (อุสุสะมะ)  หยครีวะ (บะโทะคันนง)  มหามายูรี (คุจะคุเมียวโอ)  |  |
| เทวดา (เท็น-บุ) |  จตุโลกบาล (ชิเท็นโน)  มารีจี (มาริชิ-เท็น)  มหากาล (ไดโคะคุเท็น)  พระสุรัสวดี (เบ็นไซเท็น)  พระพรหม (บนเท็น)  ปู้ไต้ (โฮเท)  จูโรจิน  ฟุคุโระคุจู  ท้าวเวสสุวรรณ (บิชะมงเท็น)  Ebisu  อุงะจิน  |  |
| อวตาร (ซุยจะคุชิน-บุ) |  Izuna Gongen  Atago Gongen  Konpira Daigongen  |  |
| พุทธศาสนิกชน  (โคโซ・โซะชิ-บุ) |  พระโพธิธรรม (ดะรุมะ)  เจ้าชายโชโทะคุ  Kōbō Daishi  Dengyō Daishi  Dōgen Kigen  พระโฮะเน็งโชนิน  พระชินรังโชนิน  พระนิชิเร็ง  สิบหกอรหันต์  |  |
 เซน  เท็นได  นิกายสุขาวดี  วัชรยาน  ลัทธิตันตระ  นิกายชินงน  นิกายนิชิเรน  เทพปกรณัมญี่ปุ่น
อี ดา-ฮี

| อี ดา-ฮี |
| --- | --- |
이다희
อีเข้าร่วมงาน Colombo AriK Levy Collection ในเดือนเมษายน ค.ศ. 2024
เกิด:  (1985-03-15) 15 มีนาคม ค.ศ. 1985 (39 ปี) ยงอิน, จังหวัดคย็องกี, เกาหลีใต้
อาชีพ: นักแสดง นางแบบ
ปีปฏิบัติงาน: 2002–ปัจจุบัน
ตัวแทน: Ghost Studio
ส่วนสูง: 1.76 m (5 ft 9 in)*

ชื่อเกาหลี
ฮันกึล: 이다희
อาร์อาร์: I Da-hui 
เอ็มอาร์: I Tahŭi 
 
อี ดา-ฮี (เกาหลี: 이다희; เกิดวันที่ 15 มีนาคม ค.ศ. 1985) เป็นนางแบบและนักแสดงชาวเกาหลีใต้ บทบาทที่ทำให้เธอโด่งดังคือในซีรีส์ดราม่าทางกฎหมายของสถานีเอสบีเอส เรื่อง กระซิบรัก จิตสัมผัส ในปี ค.ศ. 2013 นอกจากนี้ เธอยังเป็นที่รู้จักจากบทบาทคัง ซา-รา ในเรื่อง ผู้หญิงหลายหน้ากับสุดหล่อขี้ลืม (2018) และชา ฮย็อน ในเรื่อง เสิร์ชหัวใจให้เจอรัก (2019)
อาชีพ

อีเข้าสู่วงการบันเทิงจากการประกวดในรายการ เอสบีเอส Super Elite Model Contest [ko] ค.ศ. 2002 ในการประกวดครั้งนั้นเธอเข้าถึงรอบสุดท้าย ต่อมาเธอได้เริ่มต้นเป็นนักแสดงด้วยการรับบทสมทบในละครซีรีส์เรื่อง ตำนานจอมกษัตริย์เทพสวรรค์, Birdie Buddy, ซ่อนรักซ่อนเร้น และภาพยนตร์เรื่อง Harmonyปีที่เป็นจุดเปลี่ยนสำคัญของอีคือปี ค.ศ. 2013 เธอได้ปรากฏตัวในซีรีส์ยอดนิยมเรื่อง กระซิบรัก จิตสัมผัส
ในปีค.ศ. 2014 อีเปิดตัวเธอประเดิมงานแสดงครั้งแรกในฐานะนักแสดงหลักในซีรีส์เรื่องบิ๊กเมาท์ ในปี ค.ศ. 2018 อีได้แสดงนำในซีรีส์โรแมนติกคอมเมดี้ยอดนิยมเรื่อง ผู้หญิงหลายหน้ากับสุดหล่อขี้ลืม ต่อมาเธอเริ่มมีชื่อเสียงโด่งดังจากการแสดงซีรีส์เรื่อง Mrs. Cop ในปีค.ศ. 2018ในปี ค.ศ. 2016 อีได้เซ็นสัญญากับบริษัทจัดการศิลปิน Huayi Brothers เธอได้แสดงในซีรีส์โรแมนติกคอมเมดี้ยอดนิยมเรื่อง เดอะบิวตีอินไซด์ร่วมกับ อี แจ-อุก  และได้รับเลือกให้เป็นพิธีกรในซีรีส์เรียลลิตี้การแข่งขันเพื่อค้นหาเกิร์ลกรุ๊ป ควีนดอม ร่วมกับ จาง ซอง-กยูเมื่อวันที่ 11 มีนาคม ค.ศ. 2020 มีการประกาศว่าเธอจะเป็นพิธีกรร่วมกับจางซองกยูในรายการเรียลลิตี้ของกลุ่มบอยกรุ๊ปของ เอ็มเน็ต ที่ชื่อว่า โรดทูคิงดอม ซึ่งเป็นภาคต่อของรายการ ควีนดอม
ในเดือนพฤศจิกายน ค.ศ. 2022 อีได้เซ็นสัญญากับ Ghost Studio
ผลงาน > ภาพยนตร์

| ปี | ชื่อ | บทบาท | อ้างอิง |
| --- | --- | --- | --- |
| 2008 | Delivering Love | จาง นา-แร |  |
| 2010 | Harmony | กง นา-ย็อง |  |
| 2015 | Begin Again (오월) | จ็อง ดา-จอง |  |
ผลงาน > ละครโทรทัศน์

| 0 | 1 | 2 | 3 | 4 | 5 |
| --- | --- | --- | --- | --- | --- |
| ปี | ชื่อ | บทบาท | หมายเหตุ | อ้างอิง |  |
| 2003 | Thousand Years of Love | สาวคาเฟ่ |  |  |  |
| 2003 | Open Drama: "That's How The Star Came to Us" | มี ฮวี |  |  |  |
| 2004 | Into the Storm | อี จ็อง-ยอน |  |  |  |
| 2005 | Sad Love Story | คัง ชิน-ฮี |  |  |  |
| 2007 | Air City | ฮัน อี-คย็อง |  |  |  |
| 2007 | The Legend | กักดัน |  |  |  |
| 2008 | The Secret of Coocoo Island | อี ดา-ฮี |  |  |  |
| 2011 | หนี้รักชำระแค้น | อัยการ |  |  |  |
| 2011 | I Need Romance | อี มิน-จ็อง | รับเชิญ (ตอนที่ 16) |  |  |
| 2011 | Birdie Buddy | มิน แฮ-รย็อง |  |  |  |
| 2011 | Saving Mrs. Go Bong-shil | โอ อึน-มี | รับเชิญ |  |  |
| 2012 | Welcome Rain to My Life | ฮัน ดัน-บี |  |  |  |
| 2013 | กระซิบรัก จิตสัมผัส | ซอ โด-ย็อน |  |  |  |
| 2013 | ซ่อนรักซ่อนเร้น | ชิน เซ-ย็อน |  |  |  |
| 2014 | บิ๊กเมาท์ | โซ มี-รา |  |  |  |
| 2015 | Mrs. Cop | มิน โด-ย็อง |  |  |  |
| 2018 | Queen of Mystery 2 | จ็อง ฮี-ย็อน/ซอ ฮย็อน-ซู |  |  |  |
| 2018 | ผู้หญิงหลายหน้ากับสุดหล่อขี้ลืม | คัง ซา-รา |  |  |  |
| 2019 | Search: WWW | ชา ฮย็อน |  |  |  |
| 2021 | L.U.C.A.: The Beginning | คู รึม |  |  |  |
| 2022 | Love Is for Suckers | คู ยอ-รึม |  |  |  |
2022:
ผลงาน > ซีรีส์เว็บ

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2022–2023 | Island | วอน มี-โฮ | พาร์ท 1–2 |  |
| 2024 | S Line | คยูจิน |  |  |
ผลงาน > รายการโทรทัศน์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2011 | Food Essay | เจ้าภาพ |  |  |
| 2015 | Real Men | นักแสดง | ฤดูกาล 1 |  |
| 2015–2016 | Entertainment Weekly | เจ้าภาพ |  |  |
| 2017–2018 | Law of the Jungle in Cook Island | ส่วนหนึ่งของนักแสดงช่วงครึ่งหลัง | ตอนที่ 299–301 |  |
| 2018 | Law of the Jungle in Sabah | นักแสดง | ตอนที่ 330–333 |  |
| 2019 | ควีนดอม | เจ้าภาพ |  |  |
| 2020 | โรดทูคิงดอม | เจ้าภาพ |  |  |
| 2024 | Build Up: Vocal Boy Group Survival | เจ้าภาพ |  |  |
ผลงาน > เว็บโชว์

| ปี | ชื่อ | บทบาท | อ้างอิง |  |
| --- | --- | --- | --- | --- |
| 2021–2023 | Single's Inferno | เจ้าภาพ | ฤดูกาล 1–3 |  |
ผลงาน > มิวสิกวีดีโอ

| ปี | ชื่อ | ศิลปิน |
| --- | --- | --- |
| 2007 | "To Some Degree of Love" | ทิม |
| 2012 | "Far Away... Young Love" | ซี-คลาวน์ |
| 2013 | "Missing You Today" | ดาวีชี |
| 2014 | "Arm Pillow" | ดาวีชี |
ผลงาน > การโฮสติ้ง

| ปี | ชื่อ | หมายเหตุ | อ้างอิง |
| --- | --- | --- | --- |
| 2020 | โกลเดนดิสก์อะวอดส์ ครั้งที่ 34 | วันที่ 1 กับซอง ซี-คย็อง |  |
| 2021 | โกลเดนดิสก์อะวอดส์ ครั้งที่ 35 | วันที่ 2 กับซอง ซี-คย็อง |  |
| 2022 | โกลเดนดิสก์อะวอดส์ ครั้งที่ 36 | ร่วมด้วยซอง ซี-คย็องและอี ซึง-กี |  |
| 2023 | โกลเดนดิสก์อะวอดส์ ครั้งที่ 37 | ร่วมด้วยซอง ซี-คย็อง, พัก โซ-ดัมและนิชคุณ หรเวชกุล |  |
ผลงานเพลง > อัลบั้ม

| ชื่อ | ปี | อัลบั้ม |
| --- | --- | --- |
| "You In The TV (Tv에서 보는 그대 모습은) " | 2019 | Search:WWW OST Part 6 |
| "Your Eyes (Acoustic Ver.) " | 2021 | L.U.C.A.: The Beginning OST Part 3 |
| "I Want Love"  (사랑을 원해)   (with Choi Si-won)  | 2022 | Love Is for Suckers OST Part 3 |
รางวัลและการเสนอชื่อเข้าชิง

| พิธีมอบรางวัล | ปี | หมวดหมู่ | ผู้ได้รับการเสนอชื่อ/ผลงาน | ผลลัพธ์ | อ้างอิง |
| --- | --- | --- | --- | --- | --- |
| เอเชียอาร์ติสต์อะวอดส์ | 2018 | รางวัลเอเชียบริลเลียนท์ | The Beauty Inside | ชนะ |  |
| แพ็กซัง อาร์ตส์ อวอร์ดส์ | 2019 | นักแสดงสมทบหญิงยอดเยี่ยม – โทรทัศน์ | The Beauty Inside | เสนอชื่อเข้าชิง |  |
| บลู ดรากอน ซีรีส์ อวอร์ดส์ | 2022 | นักแสดงสาวหน้าใหม่ยอดเยี่ยม | Single's Inferno | เสนอชื่อเข้าชิง |  |
| ดง-อา ดอตคอมส์ พิค | 2019 | ซิสเตอร์ เทค มี อวอร์ด | อี ดา-ฮี | ชนะ |  |
| เคบีเอส ดราม่า อวอร์ดส์ | 2013 | นักแสดงสมทบหญิงยอดเยี่ยม | Secret Love | ชนะ |  |
| เคบีเอส ดราม่า อวอร์ดส์ | 2013 | รางวัลเน็ตติเซน สาขานักแสดง | Secret Love | เสนอชื่อเข้าชิง |  |
| เคบีเอส ดราม่า อวอร์ดส์ | 2013 | รางวัลคู่รักดีเด่น | อี ดา-ฮี  (ร่วมกับ แพ ซู-บิน) ซ่อนรักซ่อนเร้น | เสนอชื่อเข้าชิง |  |
| เคบีเอส ดราม่า อวอร์ดส์ | 2014 | รางวัลดีเด่น สาขานักแสดงนำหญิงประเภทมินิซีรีส์ | บิ๊กเมาท์ | เสนอชื่อเข้าชิง |  |
| เคบีเอส ดราม่า อวอร์ดส์ | 2014 | รางวัลความนิยม นักแสดง | บิ๊กเมาท์ | ชนะ |  |
| รางวัลละครเกาหลี | 2013 | รางวัลดีเด่น สาขานักแสดงนำหญิง | กระซิบรัก จิตสัมผัส | เสนอชื่อเข้าชิง |  |
| เอ็มบีซี เอนเตอร์เทนเมนต์ อวอร์ดส์ | 2015 | รางวัลดีเด่นหญิงยอดเยี่ยมในรายการวาไรตี้ | Real Men: Female Edition 2 | เสนอชื่อเข้าชิง |  |
| เอสบีเอส ดราม่า อวอร์ดส์ | 2013 | รางวัลดาวดวงใหม่ | กระซิบรัก จิตสัมผัส | ชนะ |  |
| เอสบีเอส ดราม่า อวอร์ดส์ | 2013 | รางวัลดีเด่น สาขานักแสดงนำหญิงประเภทมินิซีรีส์ | กระซิบรัก จิตสัมผัส | เสนอชื่อเข้าชิง |  |
| เอสบีเอส ดราม่า อวอร์ดส์ | 2015 | รางวัลพิเศษ นักแสดงนำหญิงในมินิซีรีส์ | Mrs. Cop | ชนะ |  |
| เอสบีเอส เอนเตอร์เทนเมนต์ อวอร์ดส์ | 2018 | รางวัลความท้าทายที่ดีที่สุด | Running Man | เสนอชื่อเข้าชิง |  |
| ซูมปี อวอร์ดส์ | 2019 | นักแสดงสมทบหญิงยอดเยี่ยม | The Beauty Inside | เสนอชื่อเข้าชิง |  |
แหล่งข้อมูลอื่น

อี ดา-ฮี ที่ฮันซีเนมา
อี ดา-ฮี ที่โคเรียนมูวีเดตาเบส
อี ดา-ฮี ที่อินเทอร์เน็ตมูวีเดตาเบส
เส้นเมริเดียนที่ 92

เส้นเมริเดียนที่ 92 อาจหมายถึง:
เส้นเมริเดียนที่ 92 องศาตะวันตก คือ เส้นลองจิจูดที่ลากจากตะวันตกของเส้นเมริเดียนกรีนิช
เส้นเมริเดียนที่ 92 องศาตะวันออก คือ เส้นลองจิจูดที่ลากจากตะวันออกของเส้นเมริเดียนกรีนิช
| --- | --- |
92° เส้นเมริเดียนที่ 92 องศาตะวันตก: 92° เส้นเมริเดียนที่ 92 องศาตะวันออก
เท็ตสึยะ โนมูระ

เท็ตสึยะ โนมูระ (ญี่ปุ่น: 野村哲也; โรมาจิ: Nomura Tetsuya) เกิดวันที่ 8 ตุลาคม พ.ศ. 2513 ที่จังหวัดโคจิ เป็นนักวาดภาพประกอบ ออกแบบตัวละคร และนักสร้างสรรค์เกมชาวญี่ปุ่น โดยผลงานที่ทำให้ชื่อของเขาเป็นที่รู้จักในวงกว้างคือ ไฟนอลแฟนตาซี VII
โนะมุระเดินทางมาอยู่ที่โตเกียวเมื่อตอนอายุ 18 ปี  หลังจบการศึกษาด้านการออกแบบโฆษณาจากโรงเรียนสอนการออกแบบ เขาก็ได้เข้ามาทำงานกับบริษัทสแควร์จำกัด (ปัจจุบันคือ สแควร์เอนิกซ์) ในวันที่ 16 เมษายน พ.ศ. 2534 โดยผลงานชิ้นแรกที่ได้มีส่วนร่วมคือ ไฟนอลแฟนตาซี IV
ผลงาน > ออกแบบตัวละคร

ไฟนอลแฟนตาซี VII
ไฟนอลแฟนตาซี VIII
ไฟนอลแฟนตาซี X
ไฟนอลแฟนตาซี X-2
ไฟนอลแฟนตาซี XI
ไฟนอลแฟนตาซี XIII
ไฟนอลแฟนตาซี ไทป์-0
พาราไซต์อีฟ
พาราไซต์อีฟ 2
เบรฟเฟนเซอร์ มุซะชิเด็น
มุซะชิเด็น II: เบลดมาสเตอร์
เดอะ เบานเซอร์
Kingdom Hearts Birth by Sleep
Subarashiki Kono Sekai It' Wonderful World
ผลงาน > ออกแบบตัวละคร & กำกับ

Kingdom Hearts
Kingdom Hearts Chain of Memories
Kingdom Hearts II
Kingdom Hearts 358/2 Days
Final Fantasy VII Advent Children
Final Fantasy XV
แหล่งข้อมูลอื่น

SQUARE ENIX (ญี่ปุ่น)
Tetsuya Nomura's Biography and Artwork (อังกฤษ)
เส้นเมริเดียนที่ 91

เส้นเมริเดียนที่ 91 อาจหมายถึง:
เส้นเมริเดียนที่ 91 องศาตะวันตก คือ เส้นลองจิจูดที่ลากจากตะวันตกของเส้นเมริเดียนกรีนิช
เส้นเมริเดียนที่ 91 องศาตะวันออก คือ เส้นลองจิจูดที่ลากจากตะวันออกของเส้นเมริเดียนกรีนิช
| --- | --- |
91° เส้นเมริเดียนที่ 91 องศาตะวันตก: 91° เส้นเมริเดียนที่ 91 องศาตะวันออก
แหลงพ่อขุน

| "แหลงพ่อขุน"> เพลงโดยเดช อิสระ อาร์ สยาม |
| --- | --- |
วางจำหน่าย: 12 กรกฎาคม พ.ศ. 2556
แนวเพลง: ลูกทุ่ง,เพื่อชีวิต.ร็อก
ความยาว: 4:35
ค่ายเพลง: อาร์ สยาม (อาร์เอส)
ผู้ประพันธ์เพลง: เดช อิสระ อาร์ สยาม

มิวสิกวิดีโอ
"แหลงพ่อขุน" ที่ยูทูบ
 
"แหลงพ่อขุน" เป็นซิงเกิลของ เดช อิสระ อาร์ สยาม ประพันธ์เนื้อร้อง-แต่งทำนอง และเรียบเรียงโดย เดช อิสระ อาร์ สยาม ออกจำหน่ายในวันที่ 12 กรกฎาคม พ.ศ. 2556 โดยคำว่าแหลงพ่อขุน คือสำนวนภาษาใต้ บอกถึงการพูดที่ใช้คำพูดในสมัยพ่อขุนรามคำแหง อาจเป็นคำพูดที่ไม่สุภาพแต่แสดงถึงความจริงใจ
ส่วนมิวสิควิดีโอเพลงนี้ต้องการนำเสนอมุมมองความรักในแบบของหนุ่มใต้บ้านๆ ที่หลงรักผู้หญิงคนหนึ่ง แต่เป็นคนพูดจาตรงๆ พูดไม่เพราะ พูดไม่หวาน ผู้หญิงเลยไม่ชอบ กลับไปชอบผู้ชายที่พูดจาหวานๆ ดูดี เอาใจเก่ง โรแมนติค ไม่รู้เลยว่าผู้ชายแบบนั้นไม่มีความจริงใจ แค่หวังหลอกเธอไปวันๆ ซึ่งต่างจากหนุ่มใต้บ้านๆ คนนี้ ถึงจะพูดจาห้วนๆ ใช้แต่ภาษาพ่อขุน แต่ทุกคำที่พูดออกไปล้วนออกมาจากใจ ไม่เสแสร้ง และรักเธอจริงๆ ซึ่งสุดท้ายแล้ว จึงให้ข้อคิดว่าสิ่งสำคัญของความรัก คือการกระทำไม่ใช่แค่คำพูด
การตอบรับ > ชาร์ต

| ชาร์ต (พ> ศ. 2556) | อันดับสูงสุด |
| --- | --- |
FM 95 ลูกทุ่งมหานครชาร์ต Top 20 : 7

| ชาร์ต (พ> ศ. 2557) | อันดับสูงสุด |
| --- | --- |
Intensive Watch Top 20 Chart เพลงลูกทุ่ง: 31